
Narva linna ametiasutuste struktuuri ja teenistuskohtade koosseisu kinnitamine
Vastu võetud  …..  ……………. 201.. nr …

Määrus kehtestatakse kohaliku omavalitsuse korralduse seaduse § 22 lg 1 p 34 ja 36 ning avaliku teenistuse seaduse § 11 lg 5 ja § 14 lg 3alusel.

§ 1. Narva linnas on 2 ametiasutust - Narva Linnavolikogu kantselei ja Narva Linnavalitsus koos struktuuriüksustega.

§ 2. Narva linnal lasuvate ülesannete täitmiseks on moodustatud linnavalitsuse koosseisus järgmised struktuuriüksused:

1) linnakantselei, mille ülesandeks on linnavalitsuse asjaajamise, info- ja kommunikatsioonitehnoloogia alase teenindamise, personalialase teenindamine, õigusalase teenindamine, linnaarhiivi teenuse tagamine ja rahvastikuregistri pidamine;
2) linnaplaneerimise osakond, mille ülesandeks on ehitusliku projekteerimise, ehitusalase ja linnakujundusliku tegevuse korraldamine, kultuurimälestiste ja kultuuriväärtusega objektide kaitse ning territoriaalse planeerimise, maakorralduslike ja geodeetiliste tööde korraldamine ning arengudokumentide koostamise koordineerimine ehitusjärelevalve teostamine;
3) linnamajanduse osakond, mille ülesandeks on tehnilise infrastruktuuri valitsemise ja keskkonnahoiu korraldamine ning linnale kuuluvate hoonete ja kinnisasjade valitsemise korraldamine ning linna kui kohtuvälise menetleja tegevuse korraldamine;

4) hariduse- ja kultuuriosakond, mille ülesandeks ülesandeks on lapsehoiu, alushariduse ja üldhariduse seonduvate küsimuste korraldamine ning kultuuri, noorsootöö- ja sporditegevusega seonduvate küsimuste korraldamine;

5) rahandusosakond, mille ülesandeks on eelarve planeerimine, finantsjuhtimise ja raamatupidamise korraldamine;
6) sotsiaalabiosakond, mille ülesandeks on lastekaitsetöö, sotsiaaltöö ja hoolekande ning linnaarstiteenistuse korraldamine; 

7) arenguosakond, mille ülesandeks on ettevõtluse, tarbijakaitse ja projektide alase töö korraldamine;
8) avalike suhete teenistuse ülesandeks on linnavalitsuse liikmete, linnavalitsuse struktuuriüksuste ja linnavolikogu ametlikku tegevust kajastava informatsiooni kogumine, süstematiseerimine, levitamine ja avalikustamine, linnavalitsuse ja linnavolikogu liikmete ning linnavalitsuse struktuuriüksuste avalike suhete ning välissuhete korraldamine; 
[bookmark: _GoBack]9) sisekontrolli põhiülesandeks on kontrollida linnavalitsuse struktuuriüksuste ja nende teenistujate ning linnavalitsuse hallatavate asutuste tegevuse seaduslikkust ja otstarbekust.  
§ 3. Osakondade teenistuste ülesanded kehtestab linnavalitsus.

§ 4. Kinnitada Narva Linnavolikogu kantselei ja Narva Linnavalitsuse teenistuskohtade koosseis vastavalt määruse lisale.

§ 5. Teenistusülesannete täitmiseks vajalikud nõuded linnavolikogu kantselei ja linnavalitsuse teenistujate haridusele, töökogemusele, teadmistele ja oskustele sätestatakse ametnike ametijuhendites. Linnavalitsuse teenistujate ametijuhendid kinnitab linnapea oma käskkirjaga. Volikogu kantselei teenistujate ametijuhendid kehtestab volikogu esimees oma käskkirjaga. 

§ 6. Määrus jõustub seaduses ettenähtud korras.

